**Tannhelse – et hull i velferdsstaten**

Mens de fleste medisinske tjenester i Norge dekkes av det offentlige, har mange store utgifter til tannhelse. Tannhelse er et av de områdene der vi i dag ser store sosiale helseforskjeller, avhengig av den enkeltes personlige økonomi.  Dårlig tannhelse får konsekvenser både for den fysiske og psykiske helsen.

Arbeiderpartiet vil prioritere en gradvis utvidelse av den offentlige tannhelsetjenesten med mål om å likestille den med andre helsetjenester. Vi vil begynne utvidelsen av det offentlige tannhelsetilbudet for unge voksne og utvide refusjonsordningene for grupper med spesielle diagnoser, svak økonomi og dårlig tannhelse.

Partiets politikk finner vi i partiprogrammet 2021 – 2025 side 62.

Nå har vi pratet lenge nok – en tannhelsereform er overmoden.

**Forslag til formuleringen i nytt partiprogram:**

Arbeiderpartiet vil i løpet av 4 år innføre en utvidelse av den offentlige tannhelsetjenesten slik at den blir likestilt med andre helsetjenester.